
Projekteerimistingimuste määramine

(Joala tn 6 hoone rekonstrueerimine ja laiendamine arstikabinettide tarbeks
 ilma detailplaneeringut koostamata)

1. ASJAOLUD JA MENETLUSE KÄIK

15.06.2009.a OÜ TERVISEKAITSEKESKUS F.O.P.SERVIS, registrikood 10604302, asukoht Joala 6, 20103 Narva linn, keda esindab juhatuse liige Olga Funtikova, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Joala tn 6 hoone rekonstrueerimiseks ja laiendamiseks arstikabinettide tarbeks ilma detailplaneeringut koostamata. Joala tn 6 kinnistu, katastritunnustega 51105:004:0001, kuulub OÜ-le TERVISEKAITSEKESKUS F.O.P.SERVIS vastavalt väljavõttele kinnistusraamatust. 

2. ÕIGUSLIKUD ALUSED

2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2   Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
2.3  Planeerimisseaduse § 3  lõike 2 punkti 2 kohaselt detailplaneeringu koostamine on kohustuslik linnades olemasoleva hoone, välja arvatud üksikelamu, suvila, aiamaja või nende kõrvalhooned, maapealse osa kubatuuri laiendamise korral üle 33 protsendi ja on selle hoone laiendamiseks koostatava ehitusprojekti aluseks. 
3. OTSUS

3.1  Määrata projekteerimistingimused Joala tn 6 hoone rekonstrueerimise ja laiendamise ehitusprojekti koostamiseks arstikabinettide tarbeks ilma detailplaneeringut koostamata järgnevalt:                   

	3.1.1. ÜLDANDMED



	3.1.1.1  Tellija

	OÜ TERVISEKAITSEKESKUS F.O.P.SERVIS
Joala 6, 20103 Narva linn

	3.1.1.2 Asukoht, 
             algandmed                                         
	Narva linn, Joala tn 6
Ehitise nimetus: tervisekeskus
Hoone ehitisregistri kood: 118007505

Olemasolev ehitisealune pindala: 175 m2
Olemasolev maht: 598 m3
Maakasutuse sihtotstarve: ärimaa

	3.1.1.3  Käesolevad projekteerimistingimused on kehtivad kuni 14.07.2011.a

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 15.06.2009.a taotlus nr 1458/1-12, Olga Funtikova;
3.1.1.4.2 Ehitusseadus1, Planeerimisseadus1, Narva linna ehitusmäärus;
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Joala tn 6 hoone rekonstrueerimine ja laiendamine arstikabinettide tarbeks ilma detailplaneeringut koostamata.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu 30.11.2006.a kinnitatud  määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811:2006 „Hoone ehitusprojekt”;

- Majandus- ja Kommunikatsiooniministri 27.12.2002.a kehtestatud  määrus nr 70 „Nõuded ehitusloa taotlemisel esitatavale ehitusprojektile“;

- Majandus-ja kommunikatsiooniministri 28.11.2002.a kehtestatud määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

-  Eesti Standard EVS 843:2003 “Linnatänavad” jne.
3.3.2    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3    Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt.
3.3.4    Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.5    Projekt peab olema heaks kiidetud kõigil ehitusseadusega ettenähtud juhtudel.

3.3.6    Esitada projekti nimetus vastavalt projekteerimistingimustele.

3.3.7    Narva Linnavalitsuse korraldus projekteerimistingimuste kinnitamise kohta lisada ehitusprojekti kausta lisana.
3.3.8    Tehnilised näitajad esitada vastavalt Majandus- ja Kommunikatsiooniministri 24.12.2002.a kehtestatud  määrusele nr 69 „Ehitise tehniliste andmete loetelu“.
3.3.9    Esitada hoone ehitusprojekti sõltumatu ekspertiis (Narva linna ehitusmäärus § 23,    Ehitusseadus1 § 21).

3.3.10 Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid,  transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne. (Narva linna ehitusmäärus § 23, Töötervishoiu ja tööohutuse nõuded ehituses §4). 
3.3.11 Esitada Narva Linnavalitsuse Arhitektuuri-ja Linnaplaneerimise Ametile eskiisprojekt heakskiidu saamiseks. Eskiisprojekt koostada  kooskõlas Eesti Standardiga EVS 811: 2006 „Hoone ehitusprojekt”. 

3.3.12  Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Hoone laiendamine: mitte ületada 33% olemasolevast Joala tn 6 tervisekeskuse hoone maapealsest mahust.
3.4.2 Tagada puuetega inimeste liikumisvõimalused vastavalt Majandus-ja kommunikatsiooniministri 28.11.2002.a kehtestatud määrusele nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.
3.4.3 Olemasoleva ja juurdeehitatava hooneosa arhitektuur, välisviimistlus  ja värvilahendus peavad harmoneeruma teineteisega. Välisviimistluse ja värvilahenduse pass esitada projekti koosseisus. 
3.4.4 Vajadusel hoone piirdetarindite soojustamine: esitada soojustehnilised arvutused, soojustatud piirdetarindite lõiked, fassaadide soojustamise skeem. Korruste plaanidel esitada projekteeritava soojaisolatsioonimaterjali kiht.
3.4.5 Klaasimine: esitada projektis fassaadide klaasistamispass.
3.4.6 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. 

3.4.7 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.8 Muud nõuded: vastavalt ekspertiisiotsusele.
3.4.9 Parkimiskohad: lahendada Joala tn 6 krundi piirides. Parkimiskohtade arv peab vastama Eesti Standardiga EVS 843:2003 “Linnatänavad” ettenähtud normatiivile, lähtudes hoonest tervikuna. Näha ette 1 koht puuetega inimeste sõidukile. Kui osa parkimiskohtadest on kavas paigutada linnatänavale, siis tuleb esitada Narva Linnavalitsuse Linnavara-ja Majandusameti kooskõlastus. 
3.4.10 Kinnistusiseste teede rekonstrueerimise ja projekteerimise korral esitada põhilised pinnakatete tööde mahud, vertikaalplaneerimine, liiklusskeem, liikluskorraldusvahendid, teekatete põhimõttelõiked.
3.4.11 Lubatud kinnistusiseste teede katted: asfalt, teekattekivid, muruga kombineeritav kivisillutis (murukivid).

3.4.12 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.13 Asendiplaan esitada krundi geodeetilise mõõdistuse alusel. Näidata olemasolevad ehitised, kaugused lähimate piiride ja ehitisteni, prügikonteineri asukoht, liiklusskeem, juurdepääs avalikult kasutatavale teele, sisse-ja väljasõit krundilt. Määratleda pinnakatted. Esitada tabel: „Ehitiste eksplikatsioon” (nimetus, ehitisregistri kood, ehitisealune pind  jne.)
3.4.14 Värvivaated esitada mõõtkavas 1:100. Vaadetel näidata akende ja uste värvitoonid, välisviimistluse materjalid, vaadete suunad ja tähistused, sissepääsude detaillahendused jne. Uste värvitoonid esitada RAL kataloogi järgi.

3.4.15 Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile.
3.4.16 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.19  Projekti koosseisus esitada lisaks:   
- hoone inventeerimisjoonised (plaanid ja hoone püstlõige),

- lammutatavate seinte plaan,

- piirdekonstruktsioonide sooja- ja mürapidavused,

- ehitise püstlõige,

- katuse plaan,

- põrandate plaan ja lõiked,

- avade täitmise plaan,

- akende ja uste spetsifikatsioon,

- seinte spetsifikatsioon ja lõiked,

- seadmete paigutuse plaan,

- evakuatsiooniskeem jne.
	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude valdajatelt. Esitada nende originaalkooskõlastused (ettevõtte nimetus, kooskõlastaja nimi, kuupäev, telefon).
	3.6  ERITINGIMUSED




3.6.1 Esitada hoone tarindite tehnilise seisukorra ekspertiis. Tehnilises ekspertiisis määratleda tarindite ümberehitamise ning juurdeehitamise võimalused koos detailse ehitustehnoloogia väljatöötamisega. Anda kandevõime taastamise lahendused. Otsus lisada projekti kausta.
3.6.2 Esitada Virumaa Tervisekaitsetalituse arvamus.
	3.7 KOOSKÕLASTUSED




3.7.1     Ida-Eesti Päästekeskuse Narva Keskkomando.

3.7.2     Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolevat korraldust on võimalik vaidlustada Tartu Halduskohtu Jõhvi kohtumajas  30 päeva jooksul alates korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

